=== Krigen i Portugal og Spanien ===
Nu var der kun én stat, der førte handel med England, og det var [[Portugal]].<ref name="Salmonsen648"/> August 1807 havde Napoleon foreslået denne magt at slutte sig til Frankrig og erklære England krig. Da han fik et afslående svar, dekreterede han [[13. oktober]], at [[huset Braganza]] var afsat, og sluttede 27. samme måned i [[Fontainebleau]] en overenskomst med Spanien om Portugals deling. [[Jean-Andoche Junot]] rykkede så ind i Portugal med 27.000 mand, og [[30. november]] nåede han efter betydelige tab [[Lissabon]]. Da det ikke var Napoleons hensigt at opfylde Fontainebleau-overenskomsten, besluttede han nu at undertvinge Spanien.<ref name="Salmonsen649">[https://runeberg.org/salmonsen/2/17/0683.html Castonier, s. 649]</ref>
Historie